Урок беларускай мовы ў 2 класе ШБМН

**Тэма:** Сказ. Знакі прыпынку ў канцы сказаў. Замацаванне.

**Мэты:** замацоўваць веды вучняў па тэме “Сказ”; удакладніць веды аб знаках прыпынку ў канцы сказаў; пазнаёміць вучняў з традыцыямі святкавання Масленіцы; развіваць граматычны лад маўлення; садзейнічаць выхаванню ў вучняў дабрыні, узаемападтрымкі, паважлівых адносін да сваіх родных, сяброў, цікавасць да народных традыцый, фальклору.

**Форма правядзення:** урок- гульня “Святкуем Масленіцу”.

**Абсталяванне:** карткі з заданнямі; малюнкі домікаў знакаў прыпынку (Дадатак 1), алоўкі, жэтоны-сонейкі (Дадатак 2), каляровыя стужкі.

**І. Арганізацыя класа, матывацыя на вучэбную дзейнасць**

– Добры дзень. Шчыра вас вітаю, добрага здароўя вам, сябры, жадаю!

Адгадайце, калі ласка, акразагадку:

***В****одар чысты і празрысты,*

***Я****сны і вясёлы дзень.*

***С****певы птушак галасістых*

***Н****осіць вецер. Бэз цвіце.*

***А*** *за ёй і лета йдзе****.*** (Вясна**)**

– Якая зараз пара года? Назавіце вясеннія месяцы.

У канцы лютага – пачатку сакавіка за 8 тыдняў да Вялікадня беларусы святкуюць Масленіцу. Гэта свята прысвечана провадам зімы і набліжэнню вясны. Прапаную адправіцца ў госці да Масленкі. Сёння на ўроку беларускай мовы мы з вамі замацуем веды па тэме “Сказ. Знакі прыпынку ў канцы сказаў” і даведаемся, як святкавалі Масленіцу на Беларусі.

 **ІІ. Актуалізацыя ведаў**

Прапаную запрасіць на святкаванне Масленіцы знакі прыпынку. Адгадайце загадкі:

* *Я знак прыпынку вельмі просты.*

*Я вельмі маленькага росту.*

*Голас панізіў – і я ў канцы сказа.*

*Пішы мяне тут заўжды без падказак.* (Кропка).

* *Ты палачку да кропкі дадавай*

*І гэты знак адразу атрымай.*

*Дапамагу пачуцці перадаць.*

*Дзе я, там трэба голас павышаць!* (Клічнік).

* *Я вельмі важны, выгнуўся ў дугу.*

*Там, дзе пытанне, там і я ў сказе.*

*Вучыцца я табе дапамагу,*

*Бо без пытанняў не было б адказаў.* (Пытальнік).

(Вывешваю малюнкі домікаў, у якіх жывуць знакі прыпынку (Дадатак 2)).

Удзельнічаць у святкаванні Масленіцы будуць 3 каманды: “Кропка”, “Пытальнік”, “Клічнік”. Дастаньце картку са знакам прыпынку з мяшэчка, і вы даведаецеся, у якой камандзе будзеце працаваць. За правільна выкананае заданне вы атрымаеце вось такі жэтон у выглядзе сонейка (Дадатак 1).

Каб трапіць на святкаванне Масленіцы, камандам па чарзе трэба адказаць на пытанні:

* З чаго складаюцца сказы? Як афармляецца сказ на пісьме? Якія знакі прыпынку ставяцца ў канцы сказаў? Калі ставіцца кропка? Калі ставіцца пытальнік? Калі ставіцца клічнік?

**ІІІ. Работа па тэме ўрока. Гульня “Святкуем Масленіцу”.**

Вось мы ўжо на святкаванні Масленіцы.

**1 дзень масленічнага тыдня – сустрэча Масленіцы**. У гэты дзень спявалі песні, гукалі Масленку і вясну. А вы, рабяты, таксама маеце магчымасць паклікаць Масленіцу. Выбірайце сабе заклічку. (Дадатак 3)

Заданне камандам: палічыць, колькі ў заклічцы сказаў. Прачытаць іх з патрэбнай інтанацыяй.

**Хвілінка чыстапісання**

**Сс Нн**

**са со су сы**
 **на но ну ны**

**сонейка**

– Прапісваем гэтыя літары, а потым спалучэнні літар.

– Што прыносіць нам вясну? (Сонейка)

А зараз адгадайце загадку: *Круглы, як сонца. Шыпіць пад ім донца. Прыемны на смак, а завецца як? (Блін)*

– На што падобны блін? (На сонейка)

**На другі дзень Масленіцы пяклі бліны**. Гэта быў галоўны пачастунак. Вось і для вас я напякла бліноў. Гэтыя бліны чароўныя. На іх заданні. Запішыце сказы. Правільна аформіце іх на пісьме.

(*Праца вучняў па картках)* (Дадатак 4)

Самаправерка. На дошцы патрэбныя знакі прыпынку: .? !

**На 3 дзень Масленіцы пачыналіся ігрышчы.** Людзі каталіся на конях, санях, штурмавалі снежныя горкі. Зараз і мы пакатаемся з горкі. На горку зможа ўзабрацца той, хто выбера правільны знак прыпынку. Я чытаю сказ з пэўнай інтанацыяй, а вы бежыце да доміка з патрэбным знакам прыпынку. (Дадатак 5)

**На 4 дзень Масленіцы хлопцы красаваліся перад дзяўчатамі, паказвалі сваю сілу, спрыт.** Прапаную пагуляць у гульню “Сцяжынка”. З кожнай каманды ў гульні ўдзельнічаюць хлопчык і дзяўчынка. Астатнія падтрымліваюць іх. Хлопчыкі намотваюць на аловак каляровую стужку. Дзяўчынкі трымаюць стужкі за край. Пасля таго, як сцяжынка пракладзена, трэба разам з частак скласці прыказку. (Дадатак 6)

Прачытайце атрыманыя прыказкі. Растлумачце, як вы іх разумееце.

**У 5 дзень хадзілі ў госці да сваіх родных, а таксама дапамагалі ўсім, каму патрэбна** **дапамога, рабілі добрыя справы**.

 –Хто з калыскі і навек –самы блізкі чалавек? (Мама)

– Хто самы дарагі для вас чалавек? На дошцы запісаны сказы. Вызначце сказ пра маму. (Дадатак 7)

– Якая ваша мама, скажыце адным словам. (Прыгожая, мілая, любімая, працавітая, ласкавая).

– А ці дапамагаеце вы сваім матулям?

Заданне на картках камандам: падзяліце тэкст на сказы. (Дадатак 8)

**У 6 дзень працягваліся забавы, праводзіліся выпрабаванні.**

Для вас прапаную выпрабаванне ў выглядзе тэста.

(Вучні выконваюць тэставыя заданні) (Дадатак 9)

Самаправерка. Адказы тэста: 1) в, 2) б, 3) а, 4)б.

**У 7 дзень людзі прасілі прабачэння ў тых, каго калісьці пакрыўдзілі, развітваліся з Масленіцай, спальвалі пудзіла зімы**.

Прапаную кожнай камандзе выканаць заданне ў рабочым сшытку.

– Каму Сяргейка дараваў даўнюю крыўду? (Сяргейка дараваў даўнюю крыўду сястрычцы.) (Дадатак 10)

Давайце і мы папросім прабачэння адзін у аднаго за даўнюю крыўду. Паабяцаем добра сябе паводзіць, дапамагаць сябрам. Становімся ў круг, просім прабачэння ў суседзяў.

**ІV.Вынік урока.**

– Ці спадабалася вам святкаваць Масленіцу разам са знакамі прыпынку?

– Якія знакі прыпынку былі разам з намі?

– Падлічыце, колькі сонейкаў атрымала за ўрок кожная каманда? Малайцы, вельмі добра працавалі на ўроку. Дзякую вам за старанную працу.

**V. Дамашняе заданне.**

Скласці 3 сказы з рознымі знакамі прыпынку.

**VII. Рэфлексія. Прыём “Сонечны настрой”.**

Каб сонейка свяціла ярка, абуджала прыроду, прапаную прымацаваць на дошцы свае сонейкі. На іх намалюйце роцік, каб атрымаўся настрой, які адпавядае вашаму настрою зараз.

Прыміце мае пажаданні:

*Хто засмуціўся, каб весяліўся, хто пасварыўся, каб памірыўся.*

*Любіце традыцыі народа і памнажайце іх год ад года*.

Крыніца матэрыялу

1. Алімпіяды па беларускай мове. 2-4 класы/А. Л.Сямак. – Мінск : Аверсэв, 2015. – 125 с.

2. Беларуская мова : план канспект урокаў : 3 клас/Н.А.Жыліч, Т.М.Земчонак. – Мінск : Аверсэв, 2019 – 205 с.

3. Беларуская мова: рабочы сшытак : дапаможнік для устаноў агульнай сярэдняй адукацыі з рускай мовай навучання/В.І.Свірыдзенка – 2-ое выд. – Мінск : Аверсэв, 2019.

 4. Беларуская мова : тэматычны кантроль : 2 - 4класы : дапаможнік для настаўнікаў устаноў агульнай сярэдняй адукацыі з беларускай мовай навучання/І.І.Паўлоўскі. – 2-ое выд. – Мінск : Аверсэв, 2013. – 111с. – (Кантрольна-вымяральныя матэрыялы).

Дадаткі

**Дадатак 1**

|  |  |  |  |  |
| --- | --- | --- | --- | --- |
| 90ab8998dfda | 90ab8998dfda | 90ab8998dfda | 90ab8998dfda | 90ab8998dfda |
| 90ab8998dfda | 90ab8998dfda | 90ab8998dfda | 90ab8998dfda | 90ab8998dfda |
| 90ab8998dfda | 90ab8998dfda | 90ab8998dfda | 90ab8998dfda | 90ab8998dfda |

**Дадатак 2**

** **

****

**Дадатак 3**

***Заклічкі***

Вясна-красна, Масленка!

Прыйдзі, вясна, з краскамі.

Прыйдзі, да нас хутчэй,

сонейкам усіх абагрэй!

Вясна-красна, Масленка!

Прыйдзі, вясна, з радасцю,

З дажджамі моцнымі,

З хлябамі багатымі.

Свяці, свяці, сонейка,

Каб нам было цёпленька.

Свяці, свяці, сонейка,

Дары ласку шчодранька!

**Дадатак 4**

 **Сказы**

Наша школа вялікая і прыгожая

У якім класе ты вучышся

Вучыцеся, дзеткі, добра

**Дадатак 5**

**Сказы для гульні**

У якім класе ты вучышся?

Я малюю сонца.

Які цудоўны дзянёчак!

 Мы святкуем Масленіцу.

 Мы святкуем Масленіцу?

 Мы святкуем Масленіцу!

**Дадатак 6**

***Прыказкі***

Масленіца – палізуха, а пост з грыбамі.

Масленка з блінамі, казала вясна: будзе, ды не хутка.

Масленка, бела вутка, сыр і масла палізала.

**Дадатак 7**

1. Тата чытае газету.
2. Малодшы брат гуляе з цацкамі.
3. Бабуля вяжа шкарпэткі.
4. Дзядуля глядзіць тэлевізвр.
5. Мама гатуе ежу.
6. Я дапамагаю маме.

**Дадатак 8**

мама прыйшла дадому позна дома парадак таня памыла посуд коля падмёў падлогу мама была задаволена

**Дадатак 9**

***Тэст***

1.З чаго складаюцца сказы?

а) з літар;

б) з бліноў;

в) са слоў;

2.Які знак прыпынку трэба паставіць у канцы гэтага сказа?

**Як называецца першы месяц вясны**

а) кропку;

б) пытальнік;

в) клічнік;

3.Што гэта?

**Масленіца з блінамі, а пост з грыбамі.**

а) прыказка;

б) заклічка;

в) лічылка;

4.Пад якой літарай запісаны сказ?

а) Люблю, сваю, вельмі, матулю, я

б) Я вельмі люблю сваю матулю!

в) Дом, вёска, сонца, вечар.

**Дадатак 10**

Поздоровался с соседом павітаўся з суседам

Дараваў сястрычцы поблагодарил мальчика

Простил сестричке падзякаваў хлопчыку